
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 197 

12 Σεπτεμβρίου 2000 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

227. Μεταφορά μιάς (1) οργανικής θέσης φύλακα-θυ¬ 
ρωρού απάτην Πρεσβεία Παναμά στην Πρεσβεία 


Στοκχόλμης. 1 

228. Άδεια εκτέλεσης υπερηχογραφημάτων. 2 

229. Σύστημα μεταθέσεων υπαλλήλων της Υπηρεσίας 

Πολιτικής Αεροπορίας (Υ.Π.Α.) του Υπουργείου 
Μεταφορών και Επικοινωνιών. 3 


ΑΠΟΦΑΣΕΙΣ 

Έγκριση διενέργειας πράξεων αγοράς και πώλησης 
συναλλάγματος από τα ΕΛΤΑ με τη μορφή ταχυ¬ 
δρομικών επιταγών. 4 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 227 
Μεταφορά μιάς (1) οργανικής θέσης φύλακα - θυρωρού α¬ 
πό την Πρεσβεία Παναμά στην Πρεσβεία Στοκχόλμης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

4. Την παράγραφο 4 του άρθρου 32 του Ν.2594/98 «Κύ¬ 
ρωση ως Κώδικα του σχεδίου Νόμου Οργανισμός του Υ¬ 
πουργείου Εξωτερικών» (Α' 62). 

5. Τιςδιατάξειςτου άρθρου 29Ατου Ν.1558/85«Κυβέρ¬ 
νηση και Κυβερνητικά Όργανα» (Α' 137), όπως προστέθη¬ 
κε με το άρθρο 27 του Ν.2081/92 (Α' 154) και τροποποιή¬ 
θηκε με το άρθρο 1 παρ. 2, εδ. α'του Ν.2469/97 (Α'38) και 
το γεγονός ότι από τις διατάξεις του παρόντος διατάγμα¬ 
τος δεν προκαλείται δαπάνη σε βάρος του κρατικού προ¬ 
ϋπολογισμού. 

6. Την υπ’ αριθ. 218/2000 γνωμοδότηση του Συμβουλί¬ 
ου της Επικράτειας. 

Μετά από πρόταση του Υπουργού Εξωτερικών, αποφα¬ 
σίζουμε: 


Άρθρο μόνο 

Μεταφέρεται μία (1) οργανική θέση φύλακα - θυρωρού 
από την Πρεσβεία Παναμά στη Πρεσβεία Στοκχόλμης. 

Στον Υπουργό Εξωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 23 Αυγούστου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΞΩΤΕΡΙΚΩΝ 

ΓΙΩΡΓΟΣ Α. ΠΑΠΑΝΔΡΕΟΥ 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 228 
Άδεια εκτέλεσης υπερηχογραφημάτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 4 του άρθρου 28 του Νόμου 
2646/98 (ΦΕΚΑ'236/98). 

2. Την από 18-6-99 εισήγηση της Επιτροπής Εκπαίδευ¬ 
σης μετεκπαίδευσης του Κεντρικού Συμβουλίου Υγείας 
(ΚΕ.Σ.Υ.). 

3. Την αριθμ. 14 απόφαση της 150ης Ολομέλειας 15-7- 
99/19-7-99 του Κεντρικού Συμβουλίου Υγείας. 

4. Την αριθμ. 14απόφασητης 156ης Ολομέλειας 16-12- 
99του Κεντρικού Συμβουλίου Υγείας. 

5. Τις διατάξεις του άρθρου 29 του Ν. 1558/85 όπως 
προστέθηκε με το άρθρο 27 του Ν. 2081/92 (ΦΕΚ Α' 
154/92) και αντικαταστάθηκε με το άρθρο 1 παρ. 2 ατού 
Ν. 2469/97 (ΦΕΚ Α'28/97). 

6. Την αριθ. 2850/18-4-2000 Κοινή Απόφαση του Πρω¬ 
θυπουργού και του Υπουργού Υγείας και Πρόνοιας "Ανά¬ 
θεση αρμοδιοτήτων στους Υφυπουργούς Υγείας και Πρό¬ 
νοιας Χριστίνα Σπυράκη και Δημήτριο Θάνο» (ΦΕΚ Β' 
565/2000). 

7. Το γεγονός ότι από τις διατάξεις του παρόντος 
Π.Δ/τος δεν προκαλείται δαπάνη σε βάρος του Κρατι¬ 
κού Προϋπολογισμού και των Ασφαλιστικών Οργανι¬ 
σμών. 

8. Την αριθμ. 296/2000 Γνωμοδότηση του Συμβουλίου 

της Επικράτειας μετά από πρόταση του Υφυπουργού Υ¬ 
γείας και Πρόνοιας, αποφασίζουμε: 

Άρθρο 1 

Εκτέλεση Υπερήχων 

1. Οι υπέρηχοι εκτελούνται: 

α) Από τους Ακτινοδιαγνωστές, Ακτινοθεραπευτές - 0- 
γκολόγους, για το σύνολο των υπό εξέταση οργάνων ή ι¬ 
στών. 

β) Από τους ειδικούς γιατρούς οι οποίοι έχουν το δικαί¬ 
ωμα να προβαίνουν σε εξέταση των οργάνων της ειδικό¬ 
τητάς τους μετά από 6μηνη εκπαίδευση, μετά τη λήψη της 
ειδικότητας. 

Η άδεια εκτέλεσης υπερήχων της περίπτωσης Ι.β. απο¬ 
κτάται κατόπιν εξετάσεων ενώπιοντριμελούς Επιτροπής. 

Η Επιτροπή συγκροτείται με απόφαση του Υπουργού 
Υγείας και Πρόνοιας και αποτελείται από ένα γιατρό Ακτι¬ 
νοδιαγνωστικής ο οποίος προεδρεύει και δύο γιατρούς 
της αντίστοιχης ειδικότητας που έχουν άδεια εκτέλεσης 
υπερήχων. 

2. α. Οι Καρδιολόγοι μπορούν να εκτελούνδιαθωρακικά 
υπερηχογραφήματα ΩΟΡΡΙΕΒ καρδίας και αορτικού τό¬ 
ξου, εφόσον έχουν εκπαιδευτεί 5 μήνες κατά τη διάρκεια 
της ειδίκευσής τους για λήψη ειδικότητας Καρδιολογίας. 

Η σχετική άδεια εκτέλεσης υπερήχων χορηγείται χωρίς 
εξετάσεις. 

β. Για τις νεώτερες τεχνικές, εκτός των ανωτέρω(ΕΟΗΟ 
3ΤΒΕ33, ΟΟΕΟΒ ΚΙΝΕ3Ι3, ΟΟΡΡίΕΒ ΤΙ33ϋΕ ΙΜΑΟΙΝΘ, 
ΗΑΒΜ0ΝΙ03) απαιτείται εξάμηνη εκπαίδευση μετά τη λή¬ 
ψη της ειδικότητας σε αναγνωρισμένα ειδικά Κέντρα. 

Ειδικότερα για μεν την διοισοφάγειο ηχοκαρδιογραφία, 
απαιτείται όπως ο εκπαιδευόμενος καρδιολόγος πραγμα¬ 
τοποιήσει τουλάχιστον 25 εισαγωγές του γαστροσκοπίου 
υπό την επίβλεψη γαστρεντερολόγου ή ηχοκαρδιογραφι- 
στού και να συμμετάσχει και γνωματεύσει σε τουλάχιστον 
50 εξετάσεις διοισοφάγειας ηχοκαρδιογραφίας υπό την ε¬ 
πίβλεψη του Διευθυντού του εργαστηρίου, δια δε τη δυ¬ 
ναμική ηχοκαρδιογραφία (με κόπωση ή φαρμακευτική) και 
την ενδοστεφανιαία υπερηχογραφία θα πρέπει να συμμε- 
τάσχει στη διενέργεια τουλάχιστον 50 εξετάσεων και στην 
ερμηνεία τουλάχιστον 100 εξετάσεων αντιστοίχως. 

Αναφορικά δε προς τις νεώτερες τεχνικές ΟΟΙ_ΟΒ ΚΙ- 
ΝΕ3Ι3, ϋΟΡΡΕΕΒ, ΤΙ33υΕ ΙΜΑΟΙΝΘ, ΗΑΒΜΟΝΙ03 θα 
πρέπει να συ μμετάσχει και να γνωματεύσει σε συνολικά ε¬ 
κατό (100) εξετάσεις. 

Οι καρδιολογικές μονάδες που δύνανται να εκπαιδεύ¬ 
σουν καρδιολόγους στις νεώτερες τεχνικές πρέπει να εκ¬ 
πληρώνουν τις προϋποθέσεις του άρθρου 3 του παρό¬ 
ντος και επιπρόσθετα στην καρδιολογική μονάδα να λει¬ 
τουργεί αιμοδυναμικό εργαστήριο. 

Η σχετική άδεια εκτέλεσης υπερήχων χορηγείται κατόπιν 
εξετάσεων ενώπιον της ανωτέρω τριμελούς Επιτροπής. 

3. Όσοι γιατροί με Ειδικότητα Ακτινοδιαγνωστικής, Α- 
κτινοθεραπευτικής - Ογκολογίας και Καρδιολογίας δεν έ¬ 
χουν εκπαιδευτεί στους υπερήχους κατά τη διάρκεια της 
ειδίκευσής τους, υποχρεούνται σε 6μηνη εκπαίδευση 
προκειμένου να έχουν το δικαίωμα εκτέλεσης υπερήχων. 

4. Γιατροί με τις κάτωθι ιατρικές ειδικότητες δεν εκτελούν 
υπερήχους : Πνευμονολογία - Φυματιολογία, Αλλεργιολο- 
γία, Δερματολογία - Αφροδισιολογία, Ιατροδικαστική, Νευ¬ 


ροχειρουργική, Πλαστική Χειρουργική, Ρευματολογία, Ια¬ 
τρική της Εργασίας, Φυσική Ιατρική και Αποκατάσταση. 

Άρθρο 2 

Καθορισμός των οργάνων για κάθε ιατρική ειδικότητα 
για εκτέλεση υπερήχων. 

- Ακτινολόγοι - Παιδίατροι: μπορούν να εκτελούν υπε¬ 
ρηχογραφήματα για το σύνολο των οργάνων. 

- Αγγειοχειρουργοί: μπορούν να εκτελούν υπερηχο¬ 
γραφήματα αγγείων (αρτηριών φλεβών). 

- Γαστρεντερολόγοι: μπορούν να εκτελούν υπερηχογρα¬ 
φήματα ήπατος - σπληνός - παγκρέατος - χοληφόρων κα¬ 
θώς και ενδοσκοπική υπερηχογραφία των οργάνων αυτών. 

- Μαιευτήρες - Γυναικολόγοι: μπορούν να εκτελούν υ¬ 
περηχογραφήματα έσω γεννητικών οργάνων και παρα¬ 
κολούθησης κυήσεως. 

- Καρδιολόγοι: μπορούν να εκτελούν υπερηχογραφήμα¬ 
τα καρδίας και αορτικού τόξου καθώς και διοισοφαγικά. 

- Παθολόγοι - Χειρουργοί - Γ ενικοί Γ ιατροί: μπορούν να 
εκτελούν υπερηχογραφήματα για το σύνολο των οργά¬ 
νων της κοιλιακής χώρας. 

Τα όργανα της κοιλιακής χώρας είναι: 

"Περιτονάίκή κοιλότητα" 

Κοιλιακή μοίρα οισοφάγου 
Στόμαχος - "δωδεκαδάκτυλο" 

Λ. έντερο 
Π. έντερο 
Ήπαρ 
Σπλην 

Μήτρα - σάλπιγγες - - ωοθήκες 
"Εξωπεριτονάίκά όργανα κοιλίας" 

Πάγκρεας 
Νεφροί 
Επινεφρίδια 
Ουρητήρες 
Μεγάλα αγγεία 
Ουροδόχος κύστη 
Προστάτης 
Ορθόν 

- Ορθοπεδικοί: μπορούν να εκτελούν υπερηχογραφή¬ 
ματα μαλακών μορίων και αρθρώσεων άνω - κάτω άκρων 
και σπονδυλικής στήλης. 

- Ουρολόγοι: μπορούν να εκτελούν υπερηχογραφήμα¬ 
τα νεφρών -κύστεως - προστάτου. 

- Νεφρολόγοι: μπορούν να εκτελούν υπερηχογραφή¬ 
ματα νεφρών - ουρητήρων - ουροδόχου κύστεως. 

- Οφθαλμίατροι: μπορούν να εκτελούν υπερηχογραφή¬ 
ματα για το όργανο του οφθαλμού. 

- Ωτορινολαρυγγολόγοι: μπορούν να εκτελούν υπερη¬ 
χογραφήματα περιοχής τραχήλου. 

- Ενδοκρινολόγοι: μπορούν να εκτελούν υπερηχογρα¬ 
φήματα θυμοειδούς, παραθυροειδούς και λοιπών ενδο¬ 
κρινών αδένων. 

- Νευρολόγοι: μπορούν να εκτελούν υπερηχογραφήμα¬ 
τα διακρανίως. 

- Ακτινοθεραπευτές - Ογκολόγοι: μπορούν να εκτελούν 
υπερηχογραφήματα για το σύνολο των υπό εξέταση ορ¬ 
γάνων ή ιστών. 

Άρθρο 3 

Καθορισμός κριτηρίων για την αναγνώριση των Νοσοκο- 

μειακών Μονάδων ως κατάλληλων για την εκπαίδευση 
των γιατρών στους υπερήχους. 

1. Η εκπαίδευση στους υπερήχους γίνεται σε Νοσοκο¬ 
μειακές Μονάδες Ακτινολογικά Εργαστήρια Περιφερεια¬ 
κών Γενικών Νοσοκομείων ή Τμήματα που εκτελούντα α¬ 
ντίστοιχα των ειδικοτήτων υπερηχογραφήματα) που πλη¬ 
ρούν τις κάτωθι προϋποθέσεις: 

α) Χορηγούν πλήρη ειδικότητα. 

β) Εκτελείται ικανός αριθμός εξετάσεων του κάθε αντι¬ 
κειμένου επί ημερήσιας βάσεως. 

γ) Υφίσταται υπεύθυνος της λειτουργίας του Εργαστη¬ 
ρίου του Τμήματος ή της Μονάδας ο οποίος να διαθέτει α¬ 
νάλογη εμπειρία σε εργαστήριο υπερήχων αντίστοιχο με 
την ειδικότητά του και να έχει άδεια εκτέλεσης υπερήχων. 
Αναγκαία, επίσης, θεωρείται η στελέχωση του εργαστη¬ 
ρίου με εξειδικευμένο προσωπικό εφόσον τούτο είναι δυ¬ 
νατό. 

δ) Υπάρχει αρχείο εξετάσεων. 

ε) Το τμήμα διαθέτει τακτική εκπαιδευτική δραστηριό¬ 
τητα, ανά εβδομάδα και ανά μήνα, ενασχόλησης με τους 
υπερήχους. 

στ) Τα μηχανήματα υπερήχων είναι εγκατεστημένα κατ’ 
αρχήν στο Ακτινολογικό Εργαστήριο για να εξυπηρετούν 
πολλαπλές χρήσεις αντίστοιχα με την ειδικότητα των Νο¬ 
σοκομείων, εκτός των μηχανημάτων των Χειρουργικών, 
Καρδιολογικών και Γυναικολογικών μονάδων λόγω της ι- 
διαιτερότητάς τους. 

Έχουν χρήση των μηχανημάτων οι εκτελούντες την 
θμηνη επιπλέον της ειδικότητας εκπαίδευση. 

ζ) Η εκπαιδευτική Μονάδα, Τμήμα ή Εργαστήριο, με ευ¬ 
θύνη του Δ/ντή υποχρεούται να εξασφαλίζει τη συμμετο¬ 
χή του εκπαιδευόμενου στις υπερηχογραφικές πράξεις 
(κυρίως εκτέλεση και διάγνωση) με ελάχιστο αριθμό ανά 
μήνα εκπαίδευσης τα 30 υπερηχογραφήματα ανά εκπαι¬ 
δευόμενο. 

2. Ο εκπαιδευόμενος οφείλει να συμμετέχει ανελλιπώς 
στο πρόγραμμα εκτέλεσης των υπερηχοτομογραφιών 
και μετά το πέρας της εκπαίδευσής του λαμβάνει πιστο¬ 
ποιητικό στο οποίο αναγράφεται πλήρως η δραστηριό- 
τητά του και ο αριθμός των πράξεων στις οποίες συμμε¬ 
τείχε. 

3. Με απόφαση του Υπουργού Υγείας και Πρόνοιας, με¬ 
τά από γνώμη της Επιτροπής Εκπαίδευσης και Μετεκπαί¬ 
δευσης του ΚΕ.Σ.Υ., αναγνωρίζονται οι νοσοκομειακές 
μονάδες που πληρούν τις ανωτέρω προϋποθέσεις ως κα¬ 
τάλληλες για την εκπαίδευση των ειδικευμένων γιατρών 
στους υπερήχους και καθορίζεται ο αριθμός των ανωτέ¬ 
ρω γιατρών που μπορούν να εκπαιδευθούν στις μονάδες 
αυτές. 

4. Οι γιατροί για την θμηνη εκπαίδευση στους υπερή¬ 
χους θα τοποθετούνται ως άμισθοι υπεράριθμοι με από¬ 
φαση του Υπουργού Υγείας και Πρόνοιας. 

Η τοποθέτηση θα γίνεται βάσει της σειράς προτεραιό¬ 
τητας των αιτήσεων των ενδιαφερομένων γιατρών. 

Άρθρο 4 

Μεταβατικές διατάξεις 

α. Η άδεια εκτέλεσης υπερήχων χορηγείται, χωρίς εξε¬ 
τάσεις, σε Καρδιολόγους γιατρούς οι οποίοι έχουν εκπαι¬ 
δευτεί στους υπερήχους κατά τη διάρκεια της ειδίκευσής 
τους, μέχρι τη δημοσίευση του παρόντος Δ/τος. 

β. Η άδεια εκτέλεσης υπερήχων χορηγείται κατόπιν ε¬ 


ξετάσεων σε γιατρούς λοιπών ειδικοτήτων οι οποίοι έ¬ 
χουν συμπληρώσει μέχρι τη δημοσίευση του παρόντος 
Δ/τος, εξάμηνη εκπαίδευση στους υπερήχους. 

Άρθρο 5 

Ειδικές διατάξεις: 

α. Οι γιατροί που έχουν ήδη αποκτήσει άδεια εκτέλεσης 
υπερηχογραφημάτων της ειδικότητάς τους, μπορούν να 
εκτελούν υπερηχογραφήματα μόνο της ειδικότητάς 
τους, σύμφωνα με τα αναφερόμενα στο άρθρο 2 του πα¬ 
ρόντος Δ/γματος. 

β. Οι άδειες εκτέλεσης υπερηχογραφημάτων στις αγ- 
γειολογικές παθήσεις παύουν να ισχύουν από της δημο¬ 
σίευσης του παρόντος Δ/γματος. 

γ. Από τη δημοσίευση του παρόντος Δ/γματος παύει να 
ισχύει κάθε αντίθετη διάταξη. 

Στον Υφυπουργό Υγείας και Πρόνοιας αναθέτουμε τη 
δημοσίευση και εκτέλεση του παρόντος Δ/τος. 

Αθήνα, 7 Σεπτεμβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Δ. ΘΑΝΟΣ 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 229 
Σύστημα μεταθέσεων υπαλλήλων της Υπηρεσίας Πολιτι¬ 
κής Αεροπορίας (Υ.Π.Α.) του Υπουργείου Μεταφορών 
και Επικοινωνιών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχοντας υπόψη: 

1. Τις διατάξεις του άρθρου 2 του Ν. 2247/94 (ΦΕΚ 
182Α/31.10.94) "Ρυθμίσεις θεμάτων συστήματος προ¬ 
σλήψεων". 

2. Τις διατάξεις του Ν.Δ. 714/70 (ΦΕΚ238Α/7.11.70) "πε¬ 
ρί ιδρύσεως Διευθύνσεως Εναερίων Μεταφορών παρά 
τω Υπουργείω Συγκοινωνιών και Οργανώσεως της Υπη¬ 
ρεσίας Πολιτικής Αεροπορίας", όπως τροποποιήθηκε με 
το Ν. 1340/83 (ΦΕΚ35Α/16.3.83). 

3. Τις διατάξεις του Π.Δ. 56/89 (ΦΕΚ28Α/1.2.89) "Οργα¬ 
νισμός της Υπηρεσίας Πολιτικής Αεροπορίας (Υ.Π.Α.)του 
Υπουργείου Μεταφορών & Επικοινωνιών", όπως τροπο¬ 
ποιήθηκε με το Π.Δ. 439/89 (ΦΕΚ 190Α/29.8.89), το Π.Δ. 
35/93 (ΦΕΚ 13Α/9.2.93), και το Π.Δ. 80/96 (ΦΕΚ62Α). 

4. Την αριθμ. ΔΙΔΚ/Φ1/2/11187/2000 (ΦΕΚ630/ΤΒ/12-5- 
2000) απόφαση του Πρωθυπουργού και του Υπουργού 
ΕΣΔΔΑ "ανάθεση αρμοδιοτήτων από τον Πρωθυπουργό 
και τον Υπουργό ΕΣΔΔΑ στους Υφυπουργούς ΕΣΔΔΑ". 

5. Την αρ. 121/1999 Γνωμοδότηση του Συμβουλίου της 
Επικράτειας, με πρόταση των Υπουργών Εσωτερικών, 
Δημόσιας Διοίκησης και Αποκέντρωσης και Μεταφορών 
και Επικοινωνιών, αποφασίζουμε: 

Άρθρο 1 

Κατηγορίες μεταθέσεων 

1. Οι μεταθέσεις των υπαλλήλων της Υ.Π.Α. ενεργού- 
νται: 

α) με αίτηση του υπαλλήλου, για κάλυψη υπηρεσιακών 
αναγκών. 

β) χωρίς αίτηση για κάλυψη υπηρεσιακών αναγκών. 

2. Η μετάθεση με αίτηση του υπαλλήλου προηγείται της 
μετάθεσης χωρίς αίτηση, και η μετάθεση για λόγους υ¬ 
γείας υπαλλήλων που πάσχουν από δυσίατα νοσήματα 
προηγείται των λοιπών κατηγοριών μεταθέσεων. 

Άρθρο 2 

Κατάταξη των υπηρεσιακών Μονάδων σε Ζώνες 

1. Ανάλογα με το βαθμό δυσκολίας στελέχωσής τους 
και τις τοπικές, κατά περίπτωση, συνθήκες διαβίωσης, οι 
οργανικές Μονάδες της Υ. Π.Α. για όλο το προσωπικό αυ¬ 
τής, κατατάσσονται σε ζώνες, ως εξής: 

α) Στη Ζώνη Α' κατατάσσονται οι οργανικές Μονάδες 
του Νομού Αττικής. 

β) Στη Ζώνη Β' κατατάσσεται ο Κρατικός Αερολιμένας 
Θεσσαλονίκης ("Μακεδονία"). 

γ) Στη Ζώνη Γ' κατατάσσονται οι Κρατικοί Αερολιμένες 
Ηρακλείου ("Ν. Καζαντζάκης"), Ρόδου ("Διαγόρας") και 
Κέρκυρας ("Καποδίστριας"). 

δ) Στη Ζώνη Δ' κατατάσσονται οι Κρατικοί Αερολιμένες 
Κω ("Ιπποκράτης"), Καβάλας ("Μέγας Αλέξανδρος"), Ιω- 
αννίνων, Χανίων, Αλεξανδρούπολης ("Δημόκριτος"), Χίου, 
Μυτιλήνης ("Ο. Ελύτης"), Σάμου, Καλαμάτας, Αράξου, Κε¬ 
φαλληνίας, Ζακύνθου, Ν. Αγχιάλου, Μυκόνου, Λήμνου, 
Σκιάθου, Πάρου, Νάξου, Σύρου, Μήλου, Σαντορίνης, Σκύ¬ 
ρου, Κοζάνης, ("Φίλιππος"), Καστοριάς ("Αριστοτέλης"), 
Πρέβεζας - Άκτιου, τα Ραδιοβοηθήματα Αράξου και Ση- 
τείας και ο Δημοτικός Αερολιμένας Σητείας. 

ε) Στη Ζώνη Ε' κατατάσσονται οι Κρατικοί Αερολιμένες 
Καρπάθου, Αστυπάλαιας, Κυθήρων και Ικαρίας, οι Δημο¬ 
τικοί Αερολιμένες Λέρου, Καστελλόριζου και Κάσου, τα 
Ραδιοβοηθήματα Παλαιοχώρας και Διδύμου και οι Τηλε¬ 
πικοινωνιακοί Σταθμοί Θάσου, Ακαρνανικών και Μονα¬ 
στηριού. 

2. Δημοτικοί ή Κοινοτικοί Αερολιμένες, που τυχόν θα ι- 
δρυθούν μετά τη δημοσίευση του παρόντος, θα ανήκουν 
στη Ζώνη Ε'. Κρατικοί Αερολιμένες, καθώς και Ραδιοβοη¬ 
θήματα, Ραντάρ και Τηλεπικοινωνιακοί Σταθμοί που τυ¬ 
χόν θα ιδρυθούν ή θα στελεχωθούν μετά τη δημοσίευση 
του παρόντος, θα ανήκουν στη Ζώνη που ανήκει ο πλη- 
σιέστερος Κρατικός Αερολιμένας. 

3. Για την στελέχωση των Δημοτικών ή Κοινοτικών Αε¬ 
ρολιμένων εφαρμόζονται οι διατάξεις του παρόντος Δια¬ 
τάγματος. 

Άρθρο 3 

Μετάθεση με αίτηση του υπαλλήλου 

1. Μετάθεση με αίτηση του υπαλλήλου, επιτρέπεται α¬ 
πό Μονάδα της Ζώνης Α'σε οποιαδήποτε άλλη Μονάδα, 
καθώς και από τη Ζώνη Β' σε οποιαδήποτε άλλη Μονάδα 
εκτός της Ζώνης Α' προς κάλυψη υπηρεσιακών αναγκών 
σε κενή θέση. Η αίτηση υποβάλλεται εντός του μηνάς Ια¬ 
νουάριου. 

2 Μετάθεση με αίτηση του υπαλλήλου από Περιφερεια¬ 
κή Μονάδα σε άλλη Περιφερειακή, εκτός των Ζωνών Α' 
και Β', επιτρέπεται αδαπάνως για το δημόσιο προς κάλυ¬ 
ψη κενής θέσης, εφ’ όσον ο αιτούμενος τη μετάθεση έχει 
διανύσει τουλάχιστον τρία (3) χρόνια στη Μονάδα που υ¬ 
πηρετεί κατά το χρόνο υποβολής της αίτησης. 

3. Αμοιβαία μετάθεση επιτρέπεται ύστερα από αιτήσεις 
των ενδιαφερομένων υπαλλήλων, με την προϋπόθεση ότι 
οι υπάλληλοι ανήκουν στον ίδιο Κλάδο. Οι αμοιβαίες με¬ 


ταθέσεις είναι υποχρεωτικές για τη Διοίκηση, εφ’ όσον 
δεν έχει υποβληθεί αίτηση άλλου υπαλλήλου με μεγαλύ¬ 
τερο άθροισμα μορίων για τις ίδιες θέσεις, με τον περιο¬ 
ρισμό ότι οι υπάλληλοι που μετατίθενται δεν μπορούν να 
μετατεθούν με τον ίδιο τρόπο, πριν παρέλθει πενταετία α¬ 
πό την αμοιβαία μετάθεση. 

4. Οι υπάλληλοι που υπηρετούν σε Μονάδες εκτός των 
Ζωνών Α' και Β' δικαιούνται να ζητήσουν με αίτησή τους 
μετάθεση σε Μονάδα της Α' ή Β' Ζώνης, εφ’ όσον έχουν 
συμπληρώσει πενταετή υπηρεσία σε Μονάδα ή Μονάδες 
εκτός Α' και Β' Ζώνης. Ειδικά οι υπάλληλοι του Κλάδου Ε¬ 
λεγκτών Εναέριας Κυκλοφορίας που υπηρετούν σε Μο¬ 
νάδες εκτός των Α' και Β' Ζωνών, δικαιούνται να ζητήσουν 
με αίτησή τους τη μετάθεση σε Μονάδα της Α'ή Β'Ζώνης, 
εφ’ όσον πέραν των λοιπών προϋποθέσεων έχουν και διε¬ 
τή άσκηση ειδικότητας στη Μονάδα από την οποία πρό¬ 
κειται να μετατεθούν. 

5. Μετάθεση με αίτηση του υπαλλήλου από τη Ζώνη Β' 
σε Μονάδα της Ζώνης Α' επιτρέπεται, εφ’ όσον ο αιτού- 
μενος την μετάθεση έχει συμπληρώσει πενταετή υπηρε¬ 
σία στη Ζώνη Β'. 

6. Στις περιπτώσεις υποβολής περισσοτέρων της μιάς 
αιτήσεως προηγείται ο υπάλληλος που η αίτησή του συ¬ 
γκεντρώνει τα περισσότερα μόρια. 

Άρθρο 4 

Μεταθέσεις χωρίς αίτηση 

1. Οι μεταθέσεις χωρίς αίτηση γίνονται από πίνακα μο¬ 
ρίων, για κάλυψη υπηρεσιακών αναγκών. 

2. Μέχρι τέλος Ιανουάριου η Διεύθυνση Διοικητικού κα¬ 
ταρτίζει πίνακα των κενών κατά Κλάδο και Μονάδα θέσε¬ 
ων που πρόκειται να πληρωθούν με μετάθεση στη διάρ¬ 
κεια του χρόνου, όπως αυτός προσδιορίζεται κατωτέρω. 
Στον Πίνακα δεν περιλαμβάνονται θέσεις για τις οποίες έ¬ 
χει κινηθεί διαδικασία πλήρωσής τους με διορισμό νέων 
υπαλλήλων. 

Οι πίνακες των κενών θέσεων κοινοποιούνται υποχρεω¬ 
τικά προκειμένου να λάβει γνώση ενυπόγραφα όλο το 
προσωπικό. 

Οι τυχόν επιθυμούντες να μετατεθούν με αίτησή τους, 
για οποιοδήποτε λόγο, οφείλουν να υποβάλλουν την σχε¬ 
τική αίτηση μέχρι τέλος Φεβρουάριου το αργότερο. 

3. Μέχρι το τέλος Ιανουάριου η Διεύθυνση Διοικητικού 
καταρτίζει πίνακα μορίων, όπως αυτός προκύπτει με τους 
συντελεστές και τα κριτήρια που αναφέρονται στο άρθρο 
6 του παρόντος. 

Η σειρά εγγραφής στον πίνακα των μορίων γίνεται ανά¬ 
λογα με το σύνολο των μορίων που συγκεντρώνει κάθε υ¬ 
πάλληλος την 31η Δεκεμβρίου του προηγουμένου χρό¬ 
νου, προηγουμένων κατά σειρά εγγραφής εκείνων που 
συγκεντρώνουν το μικρότερο αριθμό μορίων. 

4. Ο πίνακας των μορίων κοινοποιείται υποχρεωτικά, ώ¬ 
στε να λάβει γνώση ενυπόγραφα όλο το προσωπικό, προ¬ 
κειμένου να διορθωθούν λάθη ή παραλείψεις που τυχόν 
θα έχουν εμφιλοχωρήσει. 

Οι σχετικές ενστάσεις των ενδιαφερομένων υποβάλλο¬ 
νται στη Διεύθυνση Διοικητικού το αργότερο μέχρι 20 Φε¬ 
βρουάριου. 

Από την 1η Μαρτίου ο πίνακας καθίστανται οριστικός 
και ισχύει μέχρι 28 Φεβρουάριου του επομένου χρόνου. 

5. Προκειμένης μεταθέσεως, η αρμόδια Διεύθυνση Δι¬ 
οικητικού παραπέμπει στο Υπηρεσιακό Συμβούλιο τον ο- 

ρισπκοποιηθέντα πίνακα των μορίων και τις αιτήσεις, που 
τυχόν έχουν υποβληθεί από ενδιαφερομένους υπαλλή¬ 
λους με τα αιτούμενα, κατά περίπτωση, δικαιολογητικά. 

Το Υπηρεσιακό Συμβούλιο αποφαίνεται εντός μηνός, 
τηρώντας τη σειρά εγγραφής στον πίνακα των μορίων, με 
την επιφύλαξη της παραγράφου 2 του άρθρου 1 του πα¬ 
ρόντος. 

Προκείμενης μεταθέσεως χωρίς αίτηση για κάλυψη υ¬ 
πηρεσιακών αναγκών από μονάδα της Ζώνης Α' σε μονά¬ 
δα οιασδήποτε άλλης Ζώνης ή από τη Ζώνη Β' σε μονάδα 
των υπολοίπων Ζωνών πλην της Α' το Υπηρεσιακό Συμ¬ 
βούλιο επιλέγει κατά σειρά τους έχοντες τα λιγότερα μό¬ 
ρια. 

Προκειμένης μεταθέσεως από οποιαδήποτε μονάδα σε 
μονάδες των Α' και Β' Ζωνών προηγούνται κατά σειρά 
προτίμησης οι έχοντες τα περισσότερα μόρια. Εν πάσει 
περιπτώσει στις μεταθέσεις κατόπιν αιτήσεως προτιμιό¬ 
νται οι έχοντες τα περισσότερα μόρια. 

6. Μεταθέσεις προσωπικού μεταξύ των Μονάδων της 
Ζώνης Α' γίνονται ελευθέρως, ανάλογα με τις υπηρεσια¬ 
κές ανάγκες. 

Άρθρο 5 

Εκτέλεση της μετάθεσης 

1. Οι μετατιθέμενοι οφείλουν να μεταβούν στη νέα τους 
θέση εντός της προθεσμίας που τάσσεται στην περί με¬ 
ταθέσεως απόφαση. 

2. Η μισθοδοσία του υπαλλήλου από την Μονάδα από 
την οποία μετατίθεται διακόπτεται υποχρεωτικά την 
προηγούμενη της ημέρας η οποία ορίζεται στην απόφα¬ 
ση για την εμφάνισή του στην Μονάδα που μετατίθεται. Η 
μισθοδοσία από την νέα Μονάδα αρχίζει από την ημέρα 
παρουσιάσεως του υπαλλήλου. 

3. Τυχόν υπέρβαση του χρόνου παρουσιάσεως, εκτός 
των άλλων συνεπειών, συνεπάγεται την περικοπή των α¬ 
ντίστοιχων αποδοχών, κατά τις διατάξεις της παραγρά¬ 
φου 2 του άρθρου 43 του Ν. 2683/99. 

Άρθρο 6 

Πίνακες μορίων - κριτήρια 

1. Για την κατάρτιση του πίνακα μορίων, που αναφέρε- 
ται στο άρθρο 4 του παρόντος, λαμβάνονται υπόψη τα ε¬ 
ξής κριτήρια: 

α) Ο συνολικός χρόνος υπηρεσίας του υπαλλήλου. 

β) Ο χρόνος της κατά τόπο υπηρεσίας του υπαλλήλου. 

γ) Η οικογενειακή του κατάσταση. 

δ) Η ηλικία του. 

ε) Η συνυπηρέτηση συζύγων. 

στ) Εντοπιότητα. 

2. Σύμφωνα με το (α) κριτήριο της προηγούμενης πα¬ 
ραγράφου συνολικός χρόνος υπηρεσίας μέχρι δέκα (10) 
έτη αξιολογείται με ένα (1) μόριο. Χρόνος υπηρεσίας πλέ¬ 
ον των δέκα (10) ετών και μέχρι δεκαπέντε (15) έτη αξιο¬ 
λογείται με δύο (2) μόρια. Χρόνος υπηρεσίας πλέον των 
δεκαπέντε (15) ετών και μέχρι είκοσι (20) έτη αξιολογείται 
με τρία (3) μόρια. Χρόνος υπηρεσίας πλέον των είκοσι 
(20) ετών και μέχρι είκοσι πέντε (25) έτη αξιολογείται με 
τέσσερα (4) μόρια. Χρόνος υπηρεσίας πλέον των είκοσι 
πέντε (25) ετών και μέχρι τριάντα (30) έτη αξιολογείται με 
πέντε (5) μόρια. Χρόνος υπηρεσίας πάνω από τριάντα 
(30) έτη αξιολογείται με έξι (6) μόρια. 


3. Σύμφωνα με το δεύτερο (β) κριτήριο της παραγρά¬ 
φου ένα (1) του παρόντος άρθρου, κάθε υπάλληλος συ¬ 
γκεντρώνει αριθμό μορίων που προκύπτει από το άθροι¬ 
σμα των γινομένων του χρόνου υπηρεσίας του σε κάθε 
Μονάδα, επί τον αντίστοιχο συντελεστή, ως ακολούθως: 

α) Για τις Μονάδες της Α' Ζώνης, συντελεστής ένα (1) 
για κάθε χρόνο υπηρεσίας στις Μονάδες αυτές. 

β) Για τις Μονάδες της Β' Ζώνης, συντελεστής δύο (2) 
για κάθε χρόνο υπηρεσίας στη Μονάδα αυτή. 

γ) Για τις Μονάδες της Γ Ζώνης, συντελεστής τρία (3) 
για κάθε χρόνο υπηρεσίας στις Μονάδες αυτές. 

δ) Για τις Μονάδες της Δ' Ζώνης, συντελεστής τέσσερα 
(4) για κάθε χρόνο υπηρεσίας στις Μονάδες αυτές. 

ε) Γιατις Μονάδεςτης Ε'Ζώνης, συντελεστής έξι (6) για 
κάθε χρόνο υπηρεσίας στις Μονάδες αυτές. 

4. Χρόνος μεγαλύτερος των έξι (6) μηνών θεωρείται 
πλήρες έτος. Χρόνος μικρότερος των έξι (6) μηνώνπαρα- 
λείπεται. Για την εφαρμογή της προηγούμενης παραγρά¬ 
φου υπολογίζεται και ο χρόνος των αποσπάσεων αθροι¬ 
στικά. Συντελεστής για την περίπτωση αυτή θεωρείται ο 
συντελεστής της Ζώνης, στην οποία υπηρέτησε με από¬ 
σπαση ο υπάλληλος για μεγαλύτερο διάστημα. Σε περί¬ 
πτωση ίσου χρόνου λαμβάνεται υπόψη ο μεγαλύτερος 
συντελεστής. 

5. Σύμφωνα με το τρίτο (γ) κριτήριο της παραγράφου 1 
του παρόντος άρθρου, ο υπάλληλος συγκεντρώνει αριθ¬ 
μό μορίων από την οικογενειακή του κατάσταση, που υ¬ 
πολογίζεται αθροιστικά, ως ακολούθως: 

α) Γιατον άγαμο υπάλληλο μόρια μηδέν (0). 
β) Για τον ή την σύζυγο μόρια τρία (3) το οποίο προσαυ¬ 
ξάνεται σε τέσσερα (4) μόρια σε περίπτωση συνυπηρέτη- 
σης συζύγων. 

γ) Γ ια το πρώτο ανήλικο παιδί μόρια τρία (3). 
δ) Γ ιατο καθένα από τα υπόλοιπα, πέραν του ενός (^α¬ 
νήλικα παιδιά μόρια πέντε (5). 

ε) Για τον υπάλληλο που είναι άγαμος γονέας ή χήρος ή 
διαζευγμένος ή τελεί σε διάσταση, οι συντελεστές βαρύ¬ 
τητας προσαυξάνονται κατά ένα (1) μόριο για κάθε παιδί, 
εφ’ όσον έχει την επιμέλεια αυτού, αποδεικνυομένη με τε¬ 
λεσίδικη δικαστική απόφαση. 

6. Για την εφαρμογή των εδαφίων (γ), (δ) και (ε), της 
προηγούμενης παραγράφου, ως έχων την επιμέλεια γο¬ 
νέας θεωρείται και ο έτερος των εν διαστάσει συζύγων, 
εφ’ όσον, δυνάμει τελεσιδίκου δικαστικής αποφάσεως, έ¬ 
χει την επιμέλεια του ή των ανηλίκων παιδιών τουλάχιστον 
κατά το ήμισυ κάθε μήνα ή έτους. 

7. Παιδιά που φοιτούν σε σχολή τριτοβάθμιας εκπαί¬ 
δευσης, λαμβάνονται υπόψη για τον υπολογισμό των μο¬ 
ρίων και μετά την συμπλήρωση του 18ου έτους της ηλι¬ 
κίας τους και πάντως όχι πέραν του 25ου έτους, εφ’ όσον 
είναι άγαμα. Για τον προσδιορισμό της ηλικίας ως ημερο¬ 
μηνία γέννησης θεωρείται η 31η Δεκεμβρίου. 

Στην αρχή κάθε ακαδημαϊκής περιόδου ο υπάλληλος υ- 
ποχρεούται να προσκομίζει στην Διεύθυνση Διοικητικού, 
πιστοποιητικά προόδου από την οικεία σχολή. 

8. Σύμφωνα με το τέταρτο (δ) κριτήριο της παραγρά¬ 
φου 1 του παρόντος άρθρου η ηλικία του υπαλλήλου ε- 
κτιμάται ως εξής: 

α) Ηλικία μέχρι σαράντα (40) ετών συμπληρωμένων μό¬ 
ριο ένα (1). 

β) Ηλικία σαράντα ένα (41) ετών έως πενήντα (50) ετών 
συμπληρωμένων μόρια δύο (2). 

γ) Ηλικία πενήντα ένα (51) ετών και άνω μόρια τρία (3). 

Για τον προσδιορισμό της ηλικίας, ως ημερομηνία γέν¬ 
νησης θεωρείται η 1η Ιανουάριου. 

9. Το κριτήριο της συνυπηρέτησης (εδάφ. 5.β του πα¬ 
ρόντος άρθρου) λαμβάνεται υπόψη όταν ο ή η σύζυγος 
του υπαλλήλου υπηρετεί με οποιαδήποτε σχέση σε θέση 
του Δημόσιου Τομέα, με εξαίρεση τους έχοντες σχέση 
εργασίας ορισμένου χρόνου, ή όταν ο ή η σύζυγος ασκεί 
οποιοδήποτε άλλο επάγγελμα τουλάχιστον για δύο (2) 
χρόνια στον τόπο για τον οποίο ζητείται η μετάθεση. Η 
συνδρομή των παραπάνω προϋποθέσεων αποδεικνύεται 
με βεβαίωση του οικείου φορέα του Δημοσίου Τομέα ή 
του ασφαλιστικού φορέα κατά περίπτωση ή της οικείας 
Δ.Ο.Υ. 

10. Όπου συντρέχει το στοιχείο της εντοπιότητος στο 
σύνολο των μορίων προστίθενται επιπλέον μόρια τέσσε¬ 
ρα (4). 

11. Πιστοποιητικά ή άλλα στοιχεία δηλωτικά της οικο¬ 
γενειακής κατάστασης του υπαλλήλου πρέπει να υπο¬ 
βάλλονται στη Διεύθυνση Διοικητικού μέχρι την 31η Δε¬ 
κεμβρίου του προηγουμένου χρόνου. 

12. Ο πίνακας των μορίων δεν τροποποιείται κατά τη 
διάρκεια της ισχύος του από επιγενόμενα στοιχεία. Στοι¬ 
χεία που προκύπτουν μετά την 1η Μαρτίου θα λαμβάνο- 
νται υπόψη κατά τη σύνταξη του πίνακα μορίων του επο¬ 
μένου έτους. 

Άρθρο 7 

Εξαιρέσεις Μεταθέσεων - Αναστολές 

1. Με σύμφωνη γνώμη του Υπηρεσιακού Συμβουλίου, 
σε άλως εξαιρετικές περιπτώσεις και για σοβαρή υπηρε¬ 
σιακή αιτία, ύστερα από αιτιολογημένη πρόταση της υπη¬ 
ρεσίας, επιτρέπεται η άμεση μετάθεση ή η μη μετάθεση 
υπαλλήλου, κατά παρέκκλιση των διατάξεων του παρό¬ 
ντος. Οι μεταθέσεις ή οι μη μεταθέσεις για το λόγο αυτό 
δεν επιτρέπεται να υπερβαίνουν το 1% του συνόλου του 
προσωπικού του οικείου κλάδου. 

Η εν λόγω εξαιρετική διαδικασία δεν μπορεί να ισχύει 
για τον ίδιο υπάλληλο παραπάνω από δύο φορές. Ο δε 
χρόνος διάρκειας της εξαιρέσεως καθορίζεται σε τρία (3) 
χρόνια. 

2. Ως ιδιαίτερα σοβαροί υπηρεσιακοί λόγοι ενδεικτικά 
αναφέρονται: 

α) Η ικανότητα διαχείρισης εξειδικευμένων και ευαί¬ 
σθητων τομέων λειτου ργίας της Υ. Π. Α. 

β) Η εξειδίκευση στην εφαρμογή νέων τεχνολογιών. 

γ) Λόγοι που αφορούν στο χειρισμό κρίσιμων εθνικών 
θεμάτων στα οποία εμπλέκεται η Υ.Π.Α. 

3. Αναστέλλεται προσωρινά η εκτέλεση μεταθέσεως: 

α) Γ ια γυναίκες υπαλλήλους κατά τη διάρκεια της εγκυ¬ 
μοσύνης και για ένα (1) χρόνο μετά τον τοκετό. 

β) Γ ια υπαλλήλους που έχουν λάβει εκπαιδευτική άδεια 
ή παρακολουθούν πρόγραμμα επιμόρφωσης ή εξειδίκευ- 
σης στη Σχολή Πολιτικής Αεροπορίας (Σ.ΠΟ.Α.) ή στο Ιν¬ 
στιτούτο Διαρκούς Επιμόρφωσης (Ι.Δ.Ε.) ή σε οιονδήπο- 
τε άλλο φορέα χρηματοδοτούμενο από την Υπηρεσία. Η 
αναστολή ισχύει για όσο χρόνο διαρκεί η εκπαιδευτική ά¬ 
δεια ή το πρόγραμμα επιμόρφωσης ή εξειδίκευσης. 

4. Μετάθεση ή εξαίρεση από την υποχρέωση μετάθε¬ 
σης για λόγους υγείας γίνεται με αίτηση του υπαλλήλου, 
όταν ο ίδιος ή προστατευόμενο από αυτόν μέλος όπως 
αυτό ορίζεται από την κείμενη νομοθεσία πάσχει από δυ- 


σίατο νόσημα, έκτων αναφερομένων στο άρθρο 54του Ν. 
2683/99. 

5. Η αίτηση συνοδεύεται από Πιστοποιητικό σχετικής 
Κλινικής Κρατικού Νοσοκομείου και γνωμάτευση της ει¬ 
δικής Υγειονομικής Επιτροπής επί δυσιάτων νοσημάτων ή 
οικείας Υγειονομικής Επιτροπής, καθώς και από βεβαίω¬ 
ση του ίδιου Νοσοκομείου για τη μη ύπαρξη κατάλληλης 
για το συγκεκριμένο νόσημα νοσηλευτικής μονάδας στον 
τόπο όπου υπηρετεί ή πρόκειται να υπηρετήσει ο υπάλ¬ 
ληλος. 

6. Η μετάθεση για λόγους υγείας είναι υποχρεωτική για 
τη Διοίκηση και πραγματοποιείται εντός δύο (2) μηνών α¬ 
πό την υποβολή της αίτησης και των απαιτουμένων δικαι- 
ολογητικών. 

7. Μετάθεση ή εξαίρεση από την υποχρέωση μετάθε¬ 
σης για λόγους σπουδών επιτρέπεται, όταν ο ίδιος ο υ¬ 
πάλληλος φοιτά σε σχολή τριτοβάθμιας εκπαίδευσης για 
την απόκτηση πρώτου πτυχίου ή μεταπτυχιακού τίτλου 
αυτού. 

8. Η μετάθεση πραγματοποιείται εντός δύο (2) μηνών α¬ 
πό την υποβολή της σχετικής αίτησης συνοδευόμενης α¬ 
πό βεβαίωση του οικείου εκπαιδευτικού ιδρύματος που α- 
ποδεικνύει την επικαλούμενη ιδιότητα. 

9. Η μετάθεση ή η εξαίρεση από την υποχρέωση μετά¬ 
θεσης διαρκεί όσα είναι τα έτη φοίτησης, κατά τον Κανο¬ 
νισμό της οικείας Σχολής, προσαυξημένο κατά ένα (1) έ¬ 
τος. 

Στην αρχή κάθε ακαδημαϊκής περιόδου ο υπάλληλος υ- 
ποχρεούται να προσκομίζει στην Διεύθυνση Διοικητικού 
πιστοποιητικά προόδου από την οικεία Σχολή του ιδίου, 
διαφορετικά η μετάθεση ή η εξαίρεση από την υποχρέω¬ 
ση μετάθεσης διακόπτεται αυτοδικαίως. 

Μετά το τέλος της φοίτησης ο υπάλληλος επανέρχεται 
αυτοδικαίως στην προηγούμενη θέση του. 

10. Μέλη Διοικητικών Συμβουλίων πρωτοβάθμιων ή 
δευτεροβάθμιων συνδικαλιστικών οργανώσεων του άρ¬ 
θρου 30, παράγραφος 5 του Ν. 1264/82, δεν επιτρέπεται 
να μετατεθούν χωρίς αίτησή τους και σύμφωνη γνώμη 
του οικείου Διοικητικού Συμβουλίου. Μετάθεση από Μο¬ 
νάδα σε Μονάδα της Ζώνης Α' μελών Διοικητικών Συμ- 
βουλίωντων ανωτέρω συνδικαλιστικών οργανώσεων που 
εδρεύουν στην πόλη των Αθηνών επιτρέπεται, με την επι¬ 
φύλαξη να μην παρακωλύεται από την μετάθεση αυτή η 
συνδικαλιστική δραστηριότητα του μετατιθέμενου υπαλ¬ 
λήλου. 

11. Υπάλληλος που εκλέγεται μέλος Διοικητικού Συμ¬ 
βουλίου Οργανώσεων της προηγούμενης παραγράφου, 
σύμφωνα με το οικείο Καταστατικό, μετατίθεται υποχρε¬ 
ωτικά στην πόλη όπου έχει την έδρα της η συνδικαλιστική 
του οργάνωση. 

12. Οι διατάξεις της προηγούμενης παραγράφου έχουν 
ανάλογη εφαρμογή και για τους υπαλλήλους που εκλέ¬ 
γονται μέλη Υπηρεσιακού Συμβουλίου ως εκπρόσωποι 
των εργαζομένων. 

13. Μετά την λήξη της θητείας ως μέλους του Διοικητι¬ 
κού Συμβουλίου ή του Υπηρεσιακού Συμβουλίου και εφ'ό- 
σον δεν επανεκλεγεί ο υπάλληλος επανέρχεται αυτοδι¬ 
καίως στην προηγούμενη θέση του. 

Άρθρο 8 

Μεταθέσεις Προϊσταμένων 

Μετάθεση Προϊσταμένου οργανικής Μονάδας κατά τη 

διάρκεια της θητείας του γίνεται μόνο σε θέση Προϊστα¬ 
μένου αντίστοιχου επιπέδου οργανικής Μονάδας, τηρου- 
μένων των λοιπών προϋποθέσεων του παρόντος διατάγ¬ 
ματος. 

Άρθρο 9 

Η ισχύς του παρόντος Διατάγματος αρχίζει από την δη¬ 
μοσίευση του στην Εφημερίδα της Κυβέρνησης. 

Η δημοσίευση και εκτέλεση του παρόντος ανατίθεται 
στον Υπουργό Μεταφορών και Επικοινωνιών. 

Ρίο, 10 Αυγούστου 2000 
Ο ΠΡΟΕΔΡΟΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ Ο ΥΠΟΥΡΓΟΣ ΜΕΤΑΦΟΡΩΝ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΕΠΙΚΟΙΝΩΝΙΩΝ 

Λ. ΤΖΑΝΝΗΣ ΧΡ. ΒΕΡΕΛΗΣ 


ΑΠΟΦΑΣΕΙΣ 

(4) 

Έγκριση διενέργειας πράξεων αγοράς και πώλησης συ¬ 
ναλλάγματος από τα ΕΛΤΑ με τη μορφή ταχυδρομικών 
επιταγών. 

(Συνεδρίαση 75/13.6.2000) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) το άρθρο 12, παράγρ. 1 του Ν. 2548/97 "Ρυθμίσεις 
για την Τράπεζα της Ελλάδος", 
β) το άρθρο 26 του Ν. 2076/92, "Ανάληψη και άσκηση 
δραστηριότητας πιστωτικών ιδρυμάτων και άλλες συνα¬ 
φείς διατάξεις", όπως ισχύει, 
γ) το Ν. 2283/95 "Κύρωση των Πράξεων του XX Παγκό¬ 
σμιου Ταχυδρομικού Συνεδρίου (Ουάσιγκτον 1989)", 
δ) την ΠΔ/ΤΕ 2449/5.8.99, όπως ισχύει, σχετικά με τη 
διαδικασία χορήγησης συναλλάγματος από τις τράπεζες 
για τρέχουσες συναλλαγές με το εξωτερικό, 
ε) τις σχετικές αποφάσεις της Τράπεζας της Ελλάδος 
με τις οποίες έχει εγκριθεί στα Ελληνικά Ταχυδρομεία να 
εξοφλούν στην Ελλάδα ταχυδρομικές επιταγές που εκδί- 
δονται από ταχυδρομικές υπηρεσίες άλλων χωρών, 
ζ) την απόφ. ΝΕ 177/11/28.9.77 με την οποία παρασχέ¬ 
θηκε εξουσιοδότηση στα Ελληνικά Ταχυδρομεία για την 
πώληση συναλλάγματος με τη μορφή ταχυδρομικών επι¬ 
ταγών για πληρωμή ορισμένων υποχρεώσεων στην Κύ¬ 
προ, 

στ) τα 12/27221/172.2/27.7.99, 112/25948/171/6.10.99, 
14/96287/002.14/7.12.99, 1201/12517/172.2/10.1.2000, 
1201/12554/172.2/26.1.2000 (ΑΠ 21556, 21736, 22123, 
22255, 22316) έγγραφα των Ελληνικών Ταχυδρομείων, 
καθώς και 

η) την 5222/22.3.2000 (ΑΠ 22730) γνωμοδότηση της Δι¬ 
εύθυνσης Νομικών Υπηρεσιών της Τράπεζας της Ελλά¬ 
δος, αποφάσισε τα ακόλουθα: 

1. Εξουσιοδοτεί τα Ελληνικά Ταχυδρομεία (ΕΛΤΑ) να 
διενεργούν για δικό τους λογαριασμό και με δική τους ευ¬ 


θύνη, πράξεις αγοράς και πώλησης συναλλάγματος με τη 
μορφή ταχυδρομικών επιταγών, προς αγορά και πώληση 
αγαθών και παροχή υπηρεσιών από και προς το εξωτερι¬ 
κό, στα πλαίσια των διατάξεων της Παγκόσμιας Ταχυ¬ 
δρομικής Συμφωνίας περί ταχυδρομικών επιταγών και με 
τους ειδικότερους όρους των διμερών συμβάσεων που έ¬ 
χουν υπογράφει με τις ταχυδρομικές υπηρεσίες των λοι¬ 
πών κρατών - μελών της εν λόγω Συμφωνίας. 

2. Η πώληση συναλλάγματος με τη μορφή ταχυδρομι¬ 
κών επιταγών για τους πιο πάνω σκοπούς θα διενεργείται 
από τα ΕΛΤΑ και μετους ακόλουθους ειδικότερους όρους 
και προϋποθέσεις: 

α) το ύψος του πωλούμενου συναλλάγματος ανά ταχυ¬ 
δρομική επιταγή δεν δύναται να υπερβαίνει το εκάστοτε ι- 
σχύον ανώτατο όριο του χωρίς δικαιολογητικά χορηγού¬ 
μενου από τα πιστωτικά ιδρύματα συναλλάγματος για τη 
διενέργεια τρεχουσών συναλλαγών με το εξωτερικό, ό¬ 
πως καθορίζεται στα εδάφια α και β της παράγρ. 1 της 
ΠΔ/ΤΕ 2449/5.8.99. 

β) κατά την έκδοση ταχυδρομικών επιταγών για πληρω¬ 
μή υποχρεώσεων στο εξωτερικό, τα ΕΛΤΑ θα μεριμνούν 
για την τήρηση των σχετικών υποχρεώσεων των εντολέων 
σύμφωνα με τις διατάξεις της παράγρ. 2 της ΠΔ/ΤΕ 
2449/5.8.99. 

γ) τα ΕΛΤΑ θα τηρούν επονόματί τους σε πιστωτικό ί¬ 
δρυμα που λειτουργεί στην Ελλάδα ή στην Τράπεζα της 
Ελλάδος λογαριασμούς συναλλάγματος οι οποίοι θα χρε¬ 
οπιστώνονται με το προϊόν συμψηφισμού των μηνιαίων 
λογαριασμών με τις ταχυδρομικές υπηρεσίες άλλων χω¬ 
ρών, προκαταβολών και αποζημιώσεων από και προς τα¬ 
χυδρομικές υπηρεσίες άλλων χωρών κλπ. 

δ) σε κάθε ταχυδρομική υπηρεσία και σε εμφανές ση¬ 
μείο θα αναγράφονται κάθε εργάσιμη ημέρα σε αναλυτι¬ 
κό πίνακα οι χρησιμοποιούμενες ισοτιμίες αγοράς και πώ¬ 
λησης του συναλλάγματος, οι οποίες θα διαμορφώνονται 
από τα ΕΛΤΑ με βάση το εκάστοτε ισχύον δελτίο αναφο¬ 
ράς τιμών συναλλάγματος ή του δελτίου της τράπεζας με 
την οποία συνεργάζονται καθώς και τα ποσά ή ποσοστά 
των εισπραττόμενων ταχυδρομικών τελών. 

3. Εξουσιοδοτείται η Διεύθυνση Οικονομικών Μελετών 
της Τ ράπεζας της Ελλάδος (Τ ομέας Στατιστικής Ισοζυγί¬ 
ου Πληρωμών) να παράσχει στα ΕΛΤΑ τις αναγκαίες Ο¬ 
δηγίες σχετικά με τη διαδικασία κοινοποίησης στην Τρά¬ 
πεζα της Ελλάδος των στοιχείων των τρεχουσών συναλ¬ 
λαγών που διενεργούνται μέσω των ΕΛΤΑ με τη μορφή 
ταχυδρομικών επιταγών. 

4. Καταργούνται οι διατάξεις προγενέστερων αποφά¬ 
σεων της Τ ράπεζας της Ελλάδος με τις οποίες είχε εγκρι- 
θεί η διενέργεια πράξεων αγοράς και πώλησης συναλ¬ 
λάγματος από τα ΕΛΤΑ με τη μορφή ταχυδρομικών επιτα¬ 
γών. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως (Τεύχος Ά). 

Ο Πρόεδρος Τα μέλη Ο Γραμματέας 

Αθήνα, 30 Αυγούστου 2000 

Η Γ ραμματέας 
Μ. ΚΑΡΑΜΠΕΛΑ 

Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

(031)423 956 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. α- 
νά δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































